Document ID: 32000R2877

Komission asetus (EY) N:o 2877/2000,
annettu 28 päivänä joulukuuta 2000,
tuoreiden tai jäähdytettyjen karitsanruhojen yhteisön edustavilla markkinoilla todettujen hintojen määrittämisestä ja tiettyjen muiden yhteisön lampaanruhojen laatujen hintojen yhteenvedosta annetun asetuksen (ETY) N:o 1481/86 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 3 päivänä marraskuuta 1998 annetun neuvoston asetuksen (EY) N:o 2467/98(1), sellaisena kuin se on muutettuna asetuksella (EY) N:o 1669/2000(2), ja erityisesti sen 4 artiklan 5 kohdan,
sekä katsoo seuraavaa:
(1) Komission asetuksessa (ETY) N:o 1481/86(3), sellaisena kuin se on viimeksi muutettuna asetuksella (EY) N:o 2733/1999(4), vahvistetaan tuoreiden tai jäähdytettyjen karitsanruhojen yhteisön edustavilla markkinoilla todettujen hintojen määrittämistä sekä tiettyjen muiden yhteisön lampaanruhojen laatujen hintaselvityksiä koskevat säännöt.
(2) Mainitun asetuksen liitteessä I olevat lampaanruhojen EU:n keskihinnan laskemisessa käytettävät kertoimet perustuvat kansallisten keskihintojen painotettuun keskiarvoon yhteisön edustavilla markkinoilla, ja niitä olisi mukautettava lampaiden tuotannosta käytössä olevien tietojen perusteella. Tämä johtuu siitä, että jäsenvaltioiden osuus EU:n kokonaistuotannosta vaihtelee usein vuodesta toiseen.
(3) Mainitun asetuksen liitteessä II olevat jäsenvaltioiden edustavilla markkinoilla todettujen hintojen määrittämisessä käytettävät kertoimet olisi mukautettava alueellisten markkinoiden ja tuoteluokkien suhteellisen merkityksen huomioon ottamiseksi kansallisia edustavia keskihintoja laskettaessa. Muutos johtuu siitä, että yksittäisten alueellisten markkinoiden ja tuoteluokkien merkitys kussakin jäsenvaltiossa voi vaihdella vuodesta toiseen.
(4) Mainitun asetuksen liitteessä III olevat tuoteluokkien nimet ja määritelmät olisi ajanmukaistettava alueellisten markkinoiden muuttuvien suuntausten mukaisiksi.
(5) Tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1481/86 seuraavasti:
1) Korvataan liite I tämän asetuksen liitteellä I.
2) Korvataan liitteessä II oleva C, H ja L kohta tämän asetuksen liitteellä II.
3) Korvataan liitteessä III oleva H kohta tämän asetuksen liitteellä III.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuoden 2001 alusta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä joulukuuta 2000.

Labels: 3
2
17